Diari Oficial de la Generalitat Valenciana


Sumari del DOGV 5745, del 18-04-2008 (2008/4457)

CONVOCATÒRIA 028/2008, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, tres llocs de treball de naturalesa funcionarial, a la Conselleria d'Educació.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5745

Data del DOGV
:   18-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4457


Data del document
:   04-04-2008

Organisme emissor
:   Conselleria de Justícia i Administracions Públiques

Tipus de document
:   Anunci

Anàlisi jurídica

 Descriptors 

:   * concurs administratiu
    * funcionari
    * personal docent

CONVOCATÒRIA 028/2008, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, tres llocs de treball de naturalesa funcionarial, a la Conselleria d'Educació. [2008/4457]  
Vist que hi ha tres llocs de treball vacants, a la conselleria d'Educació, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol convocar per a la seua provisió, el lloc de treball que es relaciona en la base tercera d'aquesta resolució, d'acord amb les bases següents:  
Primera. Participants  
Podran participar en aquesta Convocatòria els funcionaris de carrera de l'administració del Consell de la Generalitat o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i condicions d'aquest, i d'acord amb la seua respectiva classificació.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils, comptadors des de l'endemà de la publicació d'aquesta Convocatòria en el Diari Oficial de la Comunitat Valenciana. El que podrà fer-se al Registre General de la conselleria de Justícia i Administracions Públiques, carrer Historiador Chabàs, 2, 46068 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI de la persona sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat, només caldrà citar-la en la sol·licitud, sense aportar els documents corresponents.  
Els participants que sol·liciten uns quants llocs inclosos en la mateixa convocatòria, hauran de presentar una instància per a cada un d'aquests, i s'hi haurà d'indicar l'orde de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.  
Tercera. Llocs que es poden sol·licitar:  
1. Lloc de treball número: 9674: tècnic mitjà d'Ordenació Acadèmica.  
conselleria/organisme: conselleria de Cultura, Educació i Esport.  
Centre de destinació: Direcció General d'Ensenyament.  
Localitat lloc: València.  
Naturalesa: funcionarial.   
Sector: especial docent.  
Requisits: grup B, docents grup B.  
Complement de destinació: nivell 17.   
Complement específic: E023.  
Forma de provisió: lliure designació.  
Funcions: efectuar estudis, anàlisi i propostes de normativa reguladora sobre plans d'estudis, organització i funcionament en els diversos nivells dels ensenyaments de Règim Especial. Realitzar la planificació i el seguiment dels processos de supressió i implantació d'aquests ensenyaments i el règim d'equivalències i convalidacions dels seus estudis. Proposar la planificació i efectuar el seguiment i avaluació dels plans i programes experimentals d'aquests ensenyaments. Proposar la resolució a les consultes, peticions i reclamacions produïdes sobre aquests ensenyaments.  
2. Lloc de treball número:13704: tècnic de Planificació Educativa.  
conselleria/organisme: conselleria de Cultura, Educació i Esport.  
Centre de destinació: Direcció General d'Ensenyament.  
Localitat lloc: València.  
Naturalesa: funcionarial.  
Sector: especial docent.  
Requisits: grup A. Coneixement Mitjà del Valencià (JQCV), docents grup A.  
Complement de destinació: nivell 20  
Complement específic: E038.  
Forma de provisió: lliure designació.  
Funcions: dissenyar la posada en marxa dels plans d'actuació en la xarxa de centres d'educació de persones adultes i d'ensenyança de règim especial. Revisar els plans i els programes dels centres d'educació de persones adultes i d'ensenyaments de règim especial i realitzar propostes de rectificació en allò corresponent a la seua planificació. Efectuar documents d'assessorament, relatius a la planificació educativa de l'educació de persones adultes i dels ensenyaments de règim especial.  
3. Lloc de treball número:15802: cap de la Secció d'Ensenyament Tecnicoprofessional.  
conselleria/organisme: conselleria de Cultura, Educació i Esport.  
Centre de destinació: Direcció General d'Ensenyament.  
Localitat lloc: València.  
Naturalesa: funcionarial.   
Sector: especial docent.  
Requisits: grup A. Coneixement Elemental del Valencià (JQCV), docents grup A.  
Complement de destinació: nivell 24  
Complement específic: E042.  
Forma de provisió: lliure designació.  
Funcions: promoure convenis amb organismes públics/privats que faciliten els programes d'ensenyament tecnicoprofessional. Resoldre expedients en el dit àmbit, i incidències sobre plans d'estudis a les escoles de Ceràmica i Arts i Oficis. Emetre informes sobre adequació de remodelacions/construccions escolars i material didàctic, adequat per als centres tecnicoprofessionals. Desenvolupar l'acció legislativa sobre els aspectes acadèmics en les institucions educatives.  
Aquests llocs de treball s'inclouen en la present Convocatòria en execució de la Sentència número 327/2004, de 26 d'octubre, recaiguda en el procediment abreujat número 346/2003, seguit en el Jutjat Contenciós Administratiu número 7 de València, confirmada per la Sentència número 995/2006, de 16 d'octubre, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.  
Quarta. Comissió d'Avaluació  
La Comissió d'Avaluació de la present Convocatòria estarà integrada per:  
Titulars:  
President:  
- Antonio Peña Ferrando, cap d'Àrea de Recursos Humans i Assumptes Generals, conselleria d'Educació.  
Vocals:  
- Mario Puig Prats, cap d'Àrea d'Ordenació, conselleria d'Educació.  
- Jesús García Gil, cap d'Àrea de Centres Docents, conselleria d'Educació.  
- Alejandro Argente Sanz, cap del Servei Central de la Inspecció Educativa, conselleria d'Educació.  
- Jesús García Martínez, cap d'Àrea de Formació Professional, conselleria d'Educació.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
- Ana Masiá Llorca, representant de la Direcció General d'Administració Autonòmica.  
Suplents:  
President:  
- Antonio Ricart Rodrigo, cap de Servei de Personal Administratiu i Laboral, conselleria d'Educació.  
Vocals:  
- Rafael Carbonell Peris, cap del Servei d'Ordenació Acadèmica, conselleria d'Educació.  
- Julio Gómez Fernández, cap d'Àrea de Personal Docent, conselleria d'Educació.  
- Vicente Satorres Calabuig, cap d'Àrea de Política Lingüística, conselleria d'Educació.  
- Agustín Pérez Folques, cap del Servei d'Ensenyament a Valencià, conselleria d'Educació.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
- Teresa Carrasco Mateu, representant de la Direcció General d'Administració Autonòmica.  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.  
La Comissió d'Avaluació, immediatament abans de redactar la proposta de resolució, la posarà de manifest als interessats al tauler d'anuncis dels serveis centrals de València i als dels territorials de Castelló, Alacant i València, de la conselleria de Justícia i Administracions Públiques.  
Els interessats podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com desestimades, seran elevades a la conselleria corresponent. El conseller, o òrgan competent en què radique el lloc, emetrà un informe previ al corresponent nomenament, en relació amb el candidat que considere més idoni, tenint en compte els criteris de mèrit i capacitat discrecionalment adoptats. A la vista d'allò que s'ha exposat, es dictarà la resolució que procedisca i la remetrà a la Direcció General d'Administració Autonòmica per a la seua publicació.  
De conformitat amb el que es disposa en els paràgrafs 2n i 3r de l'article 16.10 de la Llei de Funció Pública Valenciana, en relació amb el Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, els llocs convocats s'adjudicaran d'acord amb la nova adscripció derivada de l'esmentada estructura organitzativa.  
Sisena. Resolució del Concurs  
Aquesta Convocatòria es resoldrà en un termini no superior a tres mesos, comptadors des de l'endemà de la data de finalització del termini de presentació d'instàncies.  
En la resolució d'aquesta Convocatòria s'indicarà expressament la data de començament dels terminis de cessament i presa de possessió.  
No obstant això, la conselleria o òrgan competent en què radique el lloc podrà proposar declarar-lo desert, a pesar de l'existència de candidats que reunisquen els requisits mínims exigits, si considera que cap resulta idoni per al lloc convocat.  
Setena. Recursos  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs Contenciós Administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució.  
València, 4 d'abril de 2008.- El director general d'Administració Autonòmica: Pedro Javier García Ribot.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2008  
Firma  
DIRECCIÓ GENERAL D'ADMINISTRACIÓ AUTONÒMICA